Tartarus
Vide etiam paginam fere homonymam: Tartarus (flumen). Tartarus (-i, m.) (lingua Graeca antiqua Τάρταρος 'locus imus') in mythologia Graeca est locus sub Ponto in medio Hade situs, ubi tribulationes patiuntur qui post mortem poenis affecti sint. Inferno multarum religionum similis est. Tartarus plerumque ima pars Inferorum ab antiquis habebatur in quam mergebantur qui multa magnaque scelera commiserant atque unde numquam exituri erant, ut Ixion, Tantalus, Sisyphus... Qui leviora scelera commiserant certum tempus tantum ibi manebant, siquidem Platoni in Phaedone credimus, antequam revomerentur.